
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Поделение 1400 (обособено производство) на„Аркус” АД, гр. Лясковец 
Дата на извършване на проверката: 09.05.2019 г.
Място на извършване на проверката: Лом, ул. „Людовико Миланезе“ № 3
Проверени компоненти и фактори на околната среда:
· Води
· ОХВ

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) 

· Закон за защита от вредното въздействие на химичните вещества и смеси във връзка с Регламенти 1970/2006 и 850/2004 и поздаконовите нормативни актове

Извършени дейности:

С писмо на РИОСВ – Монтана операторът е уведомен за датата на проверката, към което е приложена Заповед № РД-138/08.05.2019 г. на директора на РИОСВ – Монтана за извършване на комплексна проверка на място в обект “Поделение 1400“ (обособено производство) в гр. Лом с оператор „Аркус” АД, гр. Лясковец.
На 09.05.2019 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2019 г. и Заповед № РД-138/08.05.2019 г.  на директора на РИОСВ – Монтана се извърши проверка на обекта и беше съставен Констативен протокол № КПКД-9/09.05.2019 г.
Проверени са:

· Сгради и съоръжения на територията на предприятието
· Документи и данни, свързани с прилагане на законовите и подзаконови нормативни актове по околна среда

Констативна част:

Основната дейност на поделение 1400 е механическа и химическа обработка на изделия за специално производство. В момента на проверката работи една смяна в термично и галванично отделения, пресов участък и участък за рязане на детайли на струг, пречиствателната станция и звено за ремонт и поддръжка на машини и съоръжения.
При огледа на място и въз основа на представените документи се установи следното:
Компонент „Води”:

Обектът на „Аркус“ АД в гр. Лом - поделение 1400 (обособено производство) – ползва води за битови цели от водопроводната мрежа на гр. Лом въз основа на договор с „В и К” ООД, гр. Монтана, а за промишлено водоснабдяване и за охлаждане на производствени машини и съоръжения – от шахтов кладенец за подземни води въз основа на на БДДР-Плевен. 

Дружеството е титуляр на актуално разрешително за ползване на воден обект – р. Лом за заустване на смесен поток смесен поток битово-фекални и производствени отпадъчни води и дъждовни води. Чрез разрешителното в канализационната система на дружеството се осъществява заустване на отпадъчните води на четири броя фирми въз основа на сключени актуални договори. Пунктът за собствен мониторинг е с осигурен безопасен достъп. В РИОСВ – Монтана са представени доклад за изпълнение на условията в разрешителното за 2018 г., както и протоколите от проведения през 2018 г. собствен мониторинг на отпадъчните води. За първото шестмесечие на 2019 г. е взета проба за собствен мониторинг, като при получаване на резултатите от изследването й същите ще бъдат своевременно представени в инспекцията. На дружеството в началото на 2019 г. е наложена текуща санкция за превишение на ИЕО по три показателя от разрешителното, установено въз основа на резултатите от проведен контролен мониотирнг на отпадъчните води. 
Фактор „Опасни химични вещества”:
Дружеството е потребител на химични вещества и смеси (ХВиС) съгласно Регламент (ЕО) № 1907/2006 (REACH). Химичните вещества и смеси се използват в участък „Галванизация” във вани за фосфатиране. Наличните в момента на проверката количества се съхраняват в обособен склад, с ограничен достъп, без връзка с канализацията и в оригинални опаковки в съответствие с изискванията на Наредбата за реда и начина за съхранение на опасни химични вещества и смеси и условията, посочени в ИЛБ. 

Представени са информационни листове за безопасност за всички съхранявани и употребявани ХВиС, изготвени в съответствие с чл. 31 и Приложение II на Регламент (ЕО) 1907/2006 REACH и измененията му. Съгласно информацията в ИЛБ в смесите не се констатира съдържание на вещества с предмет на разрешаване, включени в Приложение XIV на REACH, които не следва да се употребяват, освен ако за тях не е подадено заявление за разрешаване. Не се констатира съдържание на вещества от Приложение XVII, за които има въведени ограничения при употребата, производството и пускането на пазара.


По време на проверката са представени необходимите документи съгласно Наредбата за реда и начина за съхранение на опасни химични вещества и смеси. Дружеството е представило в РИОСВ – Монтана информация за използваните и съхранявани през 2018 г. химични вещества и смеси.

Заключение:
Операторът изпълнява задълженията си, произтичащи от законодателство по компоненти „води“ и по фактор ОХВ.
От извършената проверката няма дадени предписания.

Приоритети за последваща контролна дейност:
· Законосъобразно управление на водите – опазване на повърхностните и подземни води от замърсяване;
· Спазване разпоредбите на Закона за защита от вредното въздействие на химичните вещества и смеси във връзка с Регламенти 1970/2006 и 850/2004 и поздаконовите нормативни актове

